stanford-oval/wikipedia huggingface dataset:
רודזיה במשחקים הפאראלימפיים
היסטוריה

המשלחת הראשונה אותה שלחה רודזיה למשחקים הפאראלימפיים הייתה כבר במהדורת המשחקים הראשונה, ברומא 1960, והייתה למשלחת האפריקאית היחידה בטורניר. המדינה שלחה לטורניר ספורטאית אחת, מרגרט הארימן, שהתחרתה בחץ וקשת ושחייה תחרותית. הארימן נחלה הצלחה רבה, כשזכתה במדליה פאראלימפית בכל אחד מחמשת המקצועות בהם השתתפה. שתי מדליות זהב בחץ וקשת, מדליית כסף ושתי מדליות ארד במקצועות השחייה.
אל המשחקים הפאראלימפיים טוקיו (1964) שלחה רודזיה משלחת של שישה ספורטאים (ארבעה גברים ושתי נשים). גם בטורניר זה זכתה הארימן בשתי מדליות זהב במקצועות החץ וקשת. ליונט גילקריסט התבלטה גם כן במשלחת כשזכתה ובמקצועות האתלטיקה בשתי מדליות זהב ושתי מדליות כסף, ובשלוש מדליות זהב, ומדליית כסף נוספת במקצועות השחייה. סך הכל זכתה המשלחת הרודזית ב-17 מדליות פאראלימפיות. (עם שיא של 10 מדליות זהב עליהן הוסיפה 5 כסף ושתי מדליות ארד)
המשלחת הפאראלימפית של רודזיה המשיכה לגדול גם במשחקים הפאראלימפיים תל אביב (1968). היא שלחה 15 ספורטאים (7 גברים ו-8 נשים) שהשיבו ב-20 מדליות פאראלימפיות. במשחקים הפאראלימפיים היידלברג (1972) בלטה סנדרה ג'יימס במשלחת הפאראלימפית. ג'יימס זכתה בשתי מדליות זהב (בהטלת כידון ובשחייה בסגנון חופשי) עליהן הוסיפה שתי מדליות כסף ומדליית ארד אחת.
מדליות לפי אולימפיאדה

| אולימפיאדה | זהב | כסף | ארד | סה"כ |
| --- | --- | --- | --- | --- |
| המשחקים הפאראלימפיים רומא (1960) | 2 | 1 | 2 | 5 |
| המשחקים הפאראלימפיים טוקיו (1964) | 10 | 5 | 2 | 17 |
| המשחקים הפאראלימפיים תל אביב (1968) | 6 | 7 | 7 | 20 |
| המשחקים הפאראלימפיים היידלברג (1972) | 3 | 5 | 4 | 12 |
| סה"כ | 21 | 18 | 15 | 54 |
הערות שוליים

↑  רשימת המשתתפות באתר הוועד הפאראלימפי הבינלאומי
↑  המשלחת הרודזית 1960 באתר הוועד הפאראלימפי
↑  רשימת המשתתפות במשחקים בטוקיו באתר הוועד הפאראלימפי הבינלאומי
↑  רשימת המשתתפות במשחקים בתל אביב באתר הוועד הפאראלימפי הבינלאומי
קרב בית הדואר הפולני בדנציג

אנדרטה למגיני בית הדואר הפולני בגדנסק
בית הדואר הפולני בגדנסק (2013)
שבויי בית הדואר הפולני בגדנסק מובלים על ידי הגרמנים
תבליט של חותמת בית הדואר הפולני בגדנסק מ-1/9/1939 באתר הזיכרון בגדנסק
שלט באתר הזיכרון המספר על הענקת אזרחות כבוד של גדנסק למגיני בית הדואר הפולני
קרב בית הדואר הפולני בדנציג היה קרב שנערך ב-1 בספטמבר 1939, היום הראשון של מלחמת העולם השנייה, בעיר החופשית דנציג בין עובדי ומגיני בית הדואר הפולני לבין כוחות גדולים של הוורמאכט ואס אס מקומיים. הקרב הסתיים כעבור 15 שעות. המגינים הפולנים שנכנעו, הועמדו לדין והוצאו להורג.
רקע היסטורי

על פי הסכם ורסאי הוכרז על הקמת העיר החופשית דנציג שבה יותר מ-90% היו גרמנים לפי מוצאם וכמעט כל השאר היו ממוצא פולני. העיר וסביבתה היו בפיקוח חבר הלאומים. פולין ייצגה את העיר מבחינת יחסי חוץ והייתה באיחוד מכס איתה ושלטה על מסילת הרכבת לעיר. לפולין היו שני שטחים אקס-טריטוריאליים בשטח דנציג:
מתחם בית הדואר הפולני - שנפתח ב-1925 וטיפל רק בדברי דואר לאוכלוסייה הפולנית
אתר חצי האי וסטרפלאטה בצד המזרחי של הנמל.
ההתקפות הראשונות במלחמת העולם השנייה כוונו נגד שני אתרים אלה.
ההכנות לקרב

כאשר החריף המתח בין פולין לגרמניה החליט המטכ"ל הפולני להגן על בית הדואר. באפריל 1939 הם שלחו למקום קצין מילואים בשם קונראד גודרסקי והטיל עליו לארגן את הגנת בית הדואר. גודרסקי החל לאמן את האנשים ולבצר את המקום. לפולנים היו רובים, שלושה מקלעים ורימוני יד. ערב ההתקפה מנו הפולנים 56 איש. מלבד הקצין גודרסקי כולם היו אזרחים: 42 עובדי הדואר, 10 עובדים נוספים מגדיניה ובידגושץ' ומנהל הדואר, אשתו ובתו בת ה-11. משימתם הייתה להחזיק מעמד 6 שעות עד לבוא התגבורת.
מולם עמד כוח גרמני של למעלה מ-200 לוחמים של אס.אס, אס.אה, חיילים, שוטרים ומתנדבים מקומיים, מצוידים בשלושה משוריינים כבדים, תותחים ולהביורים.
הקרב

ב-1 בספטמבר 1939 בשעה 04.00 ניתקו הגרמנים את אספקת החשמל לבניין. בשעה 04:45 כשנשמעו קולות ההפגזה על הוסטרפלאטה, החלה סימולטנית ההתקפה על בית הדואר. המגינים הפולנים החמושים בנשק קל הצליחו להדוף את הגרמנים.
בשעה 11:00 חידשו הגרמנים את ההתקפה בחסות הפגזה של תותחי 75 מ"מ ולהביורים. גם התקפה זו נהדפה אבל המפקד הפולני גודרסקי נהרג.
בשעה 15:00 הכריזו הגרמנים על שעתיים הפסקת אש ודרשו מהפולנים להיכנע. משלא נענו חידשו את ההתקפה. בסיוע תותחי 105 מ"מ ופיצוץ מטען של 600 ק"ג הם הצליחו להבקיע חור גדול בקיר המבנה ולחדור בשעה 18:00 עם להביורים. חמישה פולנים נשרפו במקום, מנהל הדואר ועוזרו שיצאו עם דגל לבן, נורו. השאר נכנעו. שישה הצליחו להימלט מתוכם נתפסו שניים. 16 נשלחו לבית חולים סובלים מכוויות קשות מתוכם מתו שישה, בתוכם בתו בת ה-11 של מנהל הדואר. לגרמנים היו 10 הרוגים והם איבדו משוריין אחד.
השבויים הפולנים הוצעדו למרתפי הגסטפו בגדנסק שם עברו מסכת השפלות ועינויים והועמדו לדין. הגרמנים סירבו להכיר בהם כשבויי מלחמה, מנעו מהם ייצוג משפטי ושפטו אותם כלוחמים בלתי חוקיים פורעי חוק, והם נידונו למוות. הרמטכ"ל הגרמני ולטר פון בראוכיטש סירב לחתום על בקשת חנינה והם הוצאו להורג ביריה ב-5 באוקטובר 1939.
הקרב בהיסטוריה הפולנית

הפולנים מחשיבים קרב זה כהקרבה הרואית כמו סיפור של קרב דוד וגלית. קבוצה קטנה של אזרחים הצליחה להחזיק מעמד נגד כוח גרמני גדול בהרבה, מיומן ומצויד היטב.
עם העברת העיר לשלטון פולני לאחר מלחמת העולם השנייה, שינה השלטון החדש את שם הכיכר שלפני הדואר מ"כיכר האווליוס" ל"כיכר מגני הדואר הפולני".
הבניין עצמו נפגע קשות בקרב, שוקם ונבנה כמעט מחדש בשנים 1949–1951. הבניין הנוכחי ממשיך לשמש כבית דואר ובתוכו מוזיאון קטן על הקרב. בכניסה לבניין חקוק בפולנית הסבר על הקרב. ב-1979, במלאת ארבעים שנה לקרב, הוסר הלוט מעל אנדרטה גדולה מפלדת אל-חלד בחזית בניין הדואר. תיאור הקרב מופיע בספר תוף הפח של הסופר הגרמני גינתר גראס.
קת'רין דין מיי

קת'רין דין מיי (באנגלית: Catherine Dean May; 18 במאי 1914 –  28 במאי 2004) הייתה פוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס הרביעי של מדינת וושינגטון בשנים 1959–1971. מיי, חברת המפלגה הרפובליקנית, הייתה האישה הראשונה שנבחרה לקונגרס האמריקאי מטעם וושינגטון.
ביוגרפיה

מיי נולדה בשם קתרין דין בארנס ביאקימה שבוושינגטון, והשלימה את לימודיה התיכוניים במכללה הצעיר יאקימה ואלי בשנת 1934. ב-1936 השלימה לימודי תואר ראשון באוניברסיטת וושינגטון שבסיאטל, ובשנה העוקבת קיבלה תעודת הוראה. בנוסף, במהלך 1939 למדה באוניברסיטת דרום קליפורניה.
בשנים 1937–1940 לימדה מיי אנגלית בבית הספר התיכון צ'האליס והייתה עורכת לענייני נשים ומגישת חדשות בטקומה בשנים 1941–1942. מ-1942 עד 1943 עבדה בראש מחלקת הרדיו של סוכנות פרסום מקומית בסיאטל. לאחר מכן מיי עברה לניו יורק, שם הייתה כתבת ב"חברת השידור הלאומית". ב-1946 שבה לוושינגטון והחלה את עבודתה בתחנת הטלוויזיה KIT מ-1948 עד 1957. היא עבדה כמנהלת משרד ומזכירה רפואית במרכז הרפואי יאקימה בשנים 1957 ו-1958 ושימשה כנשיאת החברה "Bedell Associates".
בשנים 1953–1959 הייתה מיי חברה בבית הנבחרים של וושינגטון. בבחירות 1958 נבחרה לבית הנבחרים של ארצות הברית מטעם מחוז הקונגרס הרביעי של וושינגטון, והייתה האישה הראשונה מוושינגטון שנבחרה לבית הנבחרים האמריקאי ולקונגרס באופן כללי. כהונתה החלה בראשית ינואר 1959 עם התכנסות הקונגרס ה-86. היא נבחרה מחדש חמש פעמים נוספות. במרוצת שנותיה בקונגרס הייתה חברה בוועדת החקלאות של בית הנבחרים, בוועדת המשותפת לאנרגיה אטומית ובוועדת בית הנבחרים המיוחדת למכון היופי בקונגרס.
ב-14 בנובמבר 1970 נישאה לדונלד וו. בדל, ושינתה את שמה לקת'רין מיי בדל. בשנה זו התמודדה לתקופת כהונה שביעית, אך הפסידה בבחירות למייק מקורמיק, מועמד המפלגה הדמוקרטית. לאחר כהונתה בקונגרס המשיכה בפעילות ציבורית והייתה חברה במועצת הסחר הבין-לאומית של ארצות הברית בשנים 1971–1975 ושוב בשנים 1979–1980. בשנת 1982 הייתה יועצת מיוחד לנשיא ארצות הברית רונלד רייגן במיזם חמישים המדינות.
ב-28 במאי 2004 נפטרה מיי ברנצ'ו מיראז' שבקליפורניה.
הערות שוליים

↑  Catherine Bedell, באתר וושינגטון פוסט, 4 ביוני 2004 (באנגלית)
| --- | --- |
בקרת זהויות :  ISNI: 0000 0000 2181 8216  LCCN: n50006936  SNAC: w6g26r7c  SUDOC: 078838223  US Congress: M000273  VIAF: 70169963   WorldCat (עם VIAF): 70169963 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קת'רין דין מיי".
קרדיודון

| קרדיודון |
| --- | --- |

תקופה
יורה תיכון 167 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: קרדיודון
מין:: Cardiodon rugulosus
שם מדעי
 Cardiodon rugulosus

קרדיודון (שם מדעי: Cardiodon; מילולית: "שן לב") הוא סוג של דינוזאור זאורופוד קדום שהתקיים באירופה במשך אמצע היורה שלפני 167 מיליון שנה מזמננו.
סוג זה תואר ממאובנים שהתגלו בוילטשייר, אנגליה ותוארו בידי החוקר ריצ'רד אוון ב-1844. שרידים אלה היו ממצאי הזאורופוד הראשון שקיבלו שם, אף שאוון לא סיווג אותם כשל זאורופוד.
השרידים שלו כללו רק ממצאי שיניים בעלות בסיס חד שדמו לממצאי הטוריאזאורוס או הצטיוזאורוס, אליו השתייך על פי מספר חוקרים. את שמו קיבל עקב המבנה הדומה של השיניים למראה לב מהצד. סוג זה הכיל מין אחדד - Cardiodon rugulosus.
ממצאים נוספים שכנראה השתייכו לסוג התגלו באוקספורדשייר ובגלוסטרשייר. מבנה הראש מרמז על קרבה לקבוצה אאוזאורופודה, כשהשיניים היו בעלות כתר עם קצוות ללא אמייל, אשר היו קמורות מעל הלשון, דבר שהבדיל אותם מהצטיוזאוריים והכליל אותו בקבוצה טוריאזאוריה.
דינוזאור זה היה אוכל צמחייה ארבע-רגלי שלפי מבנה השיניים אולי הגיע לאורך 16 מטרים בבגרותו.
הערות שוליים

↑  Taylor, Michael P., 2010, "Sauropod dinosaur research: a historical review", pp. 361-386 in: Richard T. J. Moody, Eric Buffetaut, Darren Naish and David M. Martill (eds.), Dinosaurs and Other Extinct Saurians: a Historical Perspective. Geological Society of London, Special Publication 343
קרלוס רואה

קרלוס אנחל רואה (בספרדית: Carlos Ángel Roa; נולד ב-15 באוגוסט 1969 בסנטה פה, ארגנטינה) הוא כדורגלן עבר ארגנטינאי. רואה כונה Lechuga (חסה בספרדית) בפי חבריו בשל היותו צמחוני.
קריירה

רואה הצטרף בנעוריו למחלקת הנוער של ראסינג קלוב. הוא ערך את הופעת הבכורה במדי הקבוצה ב-6 בנובמבר 1988 בניצחון קבוצתו על ריבר פלייט. במהלך מסע משחקים של קבוצתו באפריקה חלה רואה במחלת המלריה. ב-1994 עבר רואה ללנוס ושיחק בשורותיה עד שנת 1997. במדי לנוס זכה רואה בגביע קונמבול ב-1996.
קריירה > מיורקה

ב-1997 הוחתם רואה על ידי מיורקה מהליגה הספרדית. באותן שנים נודעה הקבוצה כקבוצה קטנה, ומאמנה היה הקטור קופר. למרות זאת, הצליחה להגיע להשגים נאים. בעונת 1997/98 הגיעה מיורקה לגמר גביע המלך הספרדי בו הפסידה לברצלונה. חצי שנה מאוחר יותר ניצחה את ברצלונה, במסגרת הסופר קאפ הספרדי. זה היה התואר הראשון בתולדותיה. מיורקה הגיעה לגמר גביע המחזיקות בעונת 1998/99 אך הפסידה ללאציו. באותה עונה זכה רואה בפרס ריקרדו זאמורה המוענק לשוער המצטיין בליגה הספרדית.
רואה נחשב אז לאחד השוערים הטובים בעולם. בזכות יכולותיו הביעה מנצ'סטר יונייטד עניין בו, אך השחקן דחה את ההצעה למרות המשכורת הגבוהה שהובטחה לו. הנימוק לדחייה היה בשל חברותו של רואה בכנסיית 7 הימים האדוונטיזית שהאמינה שסוף העולם קרב ויתרחש בשנת 2000. רואה פרש מכדורגל והלך להתבודד בהרים.
לאחר שנה, חזר רואה לשחק במיורקה, אולם רצף פציעות חמורות פגעו בחזרתו. הוא נשאר בקבוצה עד 2002, אז עבר לאלבסטה. במהלך תקופתו באלבסטה, חלה רואה בסרטן האשכים ונזקק לניתוח ולטיפולי כימותרפיה שהשביתו אותו ממשחק למשך שנה.
ב-2005 חזר לארגנטינה והצטרף לאולימפו בה שיחק עונה אחת בטרם פרש ממשחק.
קריירה > במדי הנבחרת

רואה שימש כשוערה של ארגנטינה במונדיאל 1998. בשלב הבתים לא ספג שער בודד. בשמינית הגמר היה גורם מכריע בניצחון הנבחרת על נבחרת אנגליה לאחר שהדף בעיטת עונשין מכריעה בדו-קרב הפנדלים בין הנבחרות.
תארים

לנוס - גביע קונמבול - 1 1996
מיורקה - הסופר קאפ הספרדי - 1 (1998)
רומליה המזרחית

| --- | --- |


 
 ממשל
 שפה נפוצה:  בולגרית, טורקית עות'מאנית, יוונית 
 עיר בירה:  פלובדיב
 גאוגרפיה
 יבשת:  אירופה
 היסטוריה
 הקמה:  קונגרס ברלין
 תאריך:  1878
 פירוק:  איחוד בולגריה
 תאריך:  1908
 ישות קודמת:  האימפריה העות'מאנית האימפריה העות'מאנית
 ישות יורשת:  בולגריה נסיכות בולגריה
 
רומליה המזרחית לאחר קונגרס ברלין. הקו השחור מציין את גבולותיה של בולגריה לפי חוזה סן סטפנו
בול של רומליה המזרחית משנת 1881
רומליה המזרחית (בולגרית Източна Румелия, טורקית עות'מאנית Rumeli-i Şarki, טורקית Doğu Rumeli, יוונית Ανατολική Ρωμυλία) הייתה מחוז (וילאייט) עצמאי באימפריה העות'מאנית שבירתה בפלובדיב שבבולגריה, ואשר קמה בתראקיה ב-1878, לאחר המלחמה העות'מאנית-רוסית ומכוח הסכמות קונגרס ברלין. רומליה המזרחית התקיימה דה פקטו עד שנת 1885, מועד בו סופחה לבולגריה.
היסטוריה

רומליה המזרחית השתרעה בתראקיה הצפונית והקיפה את השטח המישורי שבעמק הנהר מריצה וקטע משפלת חוף הים השחור, בין הרי הבלקן מצפון, הרי רודופי מדרום-מערב והרי ילדז (Yıldız Dağları - "הרי הכוכב") מדרום-מזרח. השם "רומליה המזרחית", ולא תראקיה הצפונית, ניתן לישות בעקבות התעקשותם של נציגי בריטניה בקונגרס ברלין, והתבסס על שמה העות'מאני של תראקיה.
בעקבות המלחמה הסכימה רוסיה לחוזה סן סטפנו שנחתם ב-3 במרץ 1878. בהסכם זה הכירו העות'מאנים באוטונומיה של בולגריה על רוב תראקיה, אך הוא בוטל ארבעה חודשים בלבד לאחר מכן בקונגרס ברלין. לפי סעיף 13 להסכמות קונגרס ברלין, הוענקה לרומליה המזרחית אוטונומיה מנהלית במסגרת האימפריה העות'מאנית, שהמשיכה להיות הריבון באזור. המושל הכללי במחוז היה נוצרי אשר מונה על ידי השלטון העות'מאני בהסכמת מעצמות אירופה. כעשרים כפרים של מוסלמים-בולגרים (פומקים) בהרי רודופי סירבו להכיר בריבונותה של רומליה המזרחית, והקימו את הרפובליקה הפומקית.
ב-6 בספטמבר 1885 סופחה רומליה המזרחית לבולגריה ושנה לאחר מכן הכירו בכך גם העות'מאנים, ולפי חוק מינה הסולטאן את "נסיך בולגריה" כמושל הכללי של רומליה המזרחית. ה-6 בספטמבר היה ליום חגה הלאומי של בולגריה. במקביל שבו כפרי הרפובליקה הפומקית והצטרפו לאימפריה העות'מאנית.
על פי הסכם בוקרשט (1886), שסיים את מלחמת בולגריה–סרביה (1885), נקבע שרק נסיך בולגרי יוכל להיות מושל רומליה המזרחית. בשנת 1908 הוכרז על איחוד רומליה המזרחית עם נסיכות בולגריה באופן רשמי, וזמן קצר אחרי כן הוכרז על הקמת ממלכת בולגריה.
ראס אל-ח'ימה (עיר)

| --- | --- |

 מדינה:  איחוד האמירויות הערביות איחוד האמירויות הערביות
 אמירות:  ראס אל-ח'ימה ראס אל-ח'ימה
 ראש העיר:  שייח' סאוד בן סאקר אל-האשימי
 שטח:  373 קמ"ר
 גובה:  714 מטרים
 אוכלוסייה:  ‏
  ‑ בעיר:  115,949 (2020)
 קואורדינטות:  25°47′06″N 55°56′52″E﻿ / ﻿25.7851°N 55.9479°E﻿ / 25.7851; 55.9479 
 אזור זמן:  UTC +4
 https://mun.rak.ae/en/Pages/default.aspx
  מפת מיקום  מפה מפורטת   (למפת איחוד האמירויות הערביות מוגדלת) אבו דאבי דובאי שארג'ה אל-עין עג'מאן פוג'יירה ק ט ר  ערב הסעודית עומאן עומאן המפרץ הפרסיראס אל-ח'ימה(למפת איחוד האמירויות הערביות רגילה) אבו דאבי דובאי שארג'ה אל-עין עג'מאן פוג'יירה ק ט ר  ערב הסעודית עומאן ע. המפרץ הפרסיראס אל-ח'ימה  he tabBackground:;tabBorder:#aaa;defaultTab:0;
 
ראס אל-ח'ימה (בערבית: رأس الخيمة) היא בירת האמירות ראס אל-ח'ימה, שבאיחוד האמירויות הערביות.
היסטוריה

העיר ראס אל-ח'ימה הייתה ידועה בעבר בהיסטוריה בשם ג'ולפר והיא הייתה אחת מהיישובים העתיקים באיחוד האמירויות הערביות. לדברי מושל שארג'ה, הסולטאן בן מוחמד בן קאסמי (אנ'), העיר נוסדה על ידי ארמנים שנמלטו מהפלישה המונגולית. העיר היא ביתם של אתרים ארכאולוגיים רבים. העיר כמו כן הייתה אזור של שתי מערכות לחימה שבריטניה ניהלה במפרץ הפרסי ב-1809 וב-1819, האזור זכה לכינוי "חוף הפיראטים" מפני שנודע כי היו פשיטות נרחבות על אוניות בריטיות. ואולם, הסולטאן בן מוחמד בן קאסמי הכחיש זאת.
הערות שוליים

↑  Leech, Nick (2015-10-22). "The long read: has a lost Arab capital been found on the Oman-UAE border?". The National. נבדק ב-2019-01-20.
↑  https://en.rasalkhaimah.ae/ras-al-khaimah/history-of-ras-al-khaimah
↑  Al-Qasimi, Sultan Muhammed; Shāriqah), Sulṭān ibn Muḥammad al-Qāsimī (Ruler of (1 בינואר 1988). "The Myth of Arab Piracy in the Gulf". Routledge – via Google Books. {{cite web}}:  (עזרה)
| --- | --- |
בקרת זהויות :  NLI: 987007552508905171  LCCN: n80082069  NKC: ge638227  VIAF: 155937641   WorldCat (עם VIAF): 155937641 
ערך זה הוא קצרמרבנושא איחוד האמירויות הערביות ובנושא יישובים במזרח התיכון. אתם מוזמנים לתרום לוויקיפדיה ו.
צמד שונים

בולי ברזיל הראשונים
צמד שונים (תרגום של המונח בצרפתית: se-tenant) הוא מושג בולאי המגדיר מצב בו מספר בולים שונים, שניים או יותר, מחוברים יחד כחלק מאותו גיליון בולים. הבולים בצמד שונים יכולים להיות מחוברים זה לזה במאונך או במאוזן.
הסיבות ליצירת צמד שונים

צמד שונים, בדומה לצמד הפוכים או בול שכוב, מגדיר את מצבו של הבול יחסית לבולים השכנים באותו גיליון. מצב של צמד שונים עשוי להיווצר בתוך הגיליון באופן מכוון או עקב תקלה במהלך הדפסת הבול.
דוגמאות להדפסה מכוונת של צמד שונים

בעבר, הסיבה הנפוצה ביותר להיווצרות של צמד שונים הייתה הדפסת גיליונות בולים מיוחדים, שנועדו להיחתך לתתי גיליונות לצורך שילוב בקונטרסי בולים. עם השנים גדל משמעותית חלקם של הבולים המודפסים בגיליונות חריגים, וזה הפך להיות המקור העיקרי לצמד שונים.
דוגמאות להדפסה מכוונת של צמד שונים > גיליונות לייצור קונטרסי בולים

קונטרס בולים הוא מארז נוח המיועד להקל את תהליך מכירת הבולים ללקוחות הדואר. נהוג לשלב בו מגוון של בולים הנחוצים לשימוש שוטף, או יוצרים סכום עגול המקל על מכירת הבולים באשנבי הדואר. לצורך כך מדפיס הדואר גיליונות מיוחדים הכוללים לעיתים בולים שונים זה לצד זה.
דוגמאות להדפסה מכוונת של צמד שונים > גיליונות לייצור קונטרסי בולים > שווייץ 1933

דוגמה לגיליון של קונטרס בולים ניתן לראות בהנפקה של שווייץ משנת 1933, בו נכללו 5 בולים בערך נקוב של 5 ובול אחד בערך נקוב של 10.
דוגמאות להדפסה מכוונת של צמד שונים > גיליונות לייצור קונטרסי בולים > גרמניה המערבית 1933

דוגמה נוספת לגיליון של קונטרס בולים ניתן לראות בהנפקה של גרמניה המערבית משנת 1951, בו נוצרו מספר צירופים של צמד שונים.
דוגמאות להדפסה מכוונת של צמד שונים > גיליונות לייצור קונטרסי בולים > ישראל 1972

לצורך ייצור של קונטרס בולים הודפסו גיליונות מיוחדים של סדרת בולי ערים הכוללים 5 בולים בערך נקוב של 18 אגורות ובול אחד בערך נקוב של 10 אגורות, המשלימים לסכום עגול של לירה אחת.
דוגמאות להדפסה מכוונת של צמד שונים > שיקולי חיסכון בעלות הדפסה

ייצור לוח הדפסה הוא תהליך ארוך ויקר, ולעיתים בחרו יצרני הבולים לשלב מספר בולים שונים מתוך הסדרה בלוח הדפסה אחד, ולהדפיסם באותו מהלך דפוס.
דוגמאות להדפסה מכוונת של צמד שונים > שיקולי חיסכון בעלות הדפסה > בולי ברזיל הראשונים - 1843

דוגמה למהלך שכזה ניתן למצוא כבר בבולי ברזיל, המדינה השנייה בעולם שהנפיקה בולי דואר אחרי בריטניה הגדולה. שלושת בולי הסדרה בערכים נקובים של 30, 60 ו-90 הודפסו יחד באותו לוח הדפסה.
דוגמאות להדפסה מכוונת של צמד שונים > שיקולי חיסכון בעלות הדפסה > ברית המועצות - 1958

בשנת 1958 הנפיקה ברית המועצות סדרה בת שלושה בולים לכבודו של המלחין פיוטר צ'ייקובסקי ויצירתו המפורסמת אגם הברבורים. שניים מבולי הסדרה הודפסו יחד באותו גיליון, כך שכל חצי גיליון כולל בול אחר. לאורך קו האמצע של הגיליון נוצר רצף של צמד שונים, שהוא גם בול שכוב.
דוגמאות להדפסה מכוונת של צמד שונים > שינוי שפה

מדינות בהן מדברים ביותר משפה רשמית אחת נהגו במקרים מסוימים להנפיק כל בול פעמיים או יותר, ולרשום בכל עותק את המסר בשפה אחרת.
דוגמאות להדפסה מכוונת של צמד שונים > שינוי שפה > בולי דרום אפריקה

הדוגמה הבולטת ביותר להנפקת בולים כפולים ידועה מדרום אפריקה, בה הונפקו החל ממחצית שנות העשרים ועד סוף שנות השישים של המאה העשרים מרבית הבולים בצמדים בהם על אחד הבולים הודפס שם המדינה באנגלית ועל השני באפריקנס.
דוגמאות להדפסה מכוונת של צמד שונים > שינוי שפה > בולי התערוכה הלאומית בשווייץ

בשנת 1939 ציינה שווייץ את התערוכה הלאומית שהתקיימה בעיר ציריך בהנפקת שתי סדרות בולים. חלק מן הבולים הונפקו בצמדות בנות שלושה בולים בעלי אותו עיצוב, כשעל כל אחד מהבולים הודפס הכיתוב בצרפתית, גרמנית, או איטלקית.
דוגמאות להדפסה מכוונת של צמד שונים > שיקולי עיצוב

במדינות רבות בעולם בחרו השירותים הבולאים לשלב בתוך אותו הגיליון מספר בולים שונים כחלק מן הניסיון לגוון את המוצר הבולאי ולשכנע את האספנים לרכוש גיליון שלם ולא להסתפק ברכישת בול בודד. אופנה זו הולכת לנעשית נפוצה משנה לשנה, וניתן למצוא דוגמאות לכך במרבית מדינות העולם.
דוגמאות להדפסה מכוונת של צמד שונים > שיקולי עיצוב > גיליונות חריגים מישראל

צמד שונים ניתן למצוא במרבית הגיליונות החריגים שהנפיק השירות הבולאי בישראל. בפריטים אלו הודפסו בולים שונים זה לצד זה כחלק מעיצוב הפריט.
דוגמאות להדפסה מכוונת של צמד שונים > שיקולי עיצוב > בולי ארמניה הראשונים

בשנת 1991, בעקבות פירוק ברית המועצות, הכריזה ארמניה את עצמאותה. היא בחרה להנפיק שלושה בולים ועליהם דמותו של הר אררט על רקע צבעי הדגל הלאומי. הבולים, שהונפקו זה לצד זה, מהווים דוגמה לצמד שונים הכולל יותר משני בולים.
דוגמאות להדפסה מכוונת של צמד שונים > עיצוב מפוצל

בשנת 1957 הנפיקה פולין צמד בולים בעיצוב חדשני, בו יצרו שני הבולים תמונה משותפת. בכל אחד מן הבולים אויר סייף עם חרב שלופה, ושני הבולים יחד יצרו תמונה של קרב חרבות. פולין שבה והנפיקה רביעיית בולים בעלי עיצוב מפוצל בשנת 1960, ובשנים שלאחר מכן אימצו את העיצוב הזה מדינות רבות בעולם. מאחר שמדובר בבולים שונים הצמודים זה לזה, כל עיצוב מפוצל מורכב מבולים שהם צמד שונים.
דוגמאות להדפסה מכוונת של צמד שונים > עיצוב מפוצל > מסיבת התה של בוסטון

ארצות הברית הנפיקה בשנת 1973 רביעיית בולים המציגים יחד איור של מסיבת התה של בוסטון.
דוגמאות להדפסה מכוונת של צמד שונים > עיצוב מפוצל > שביל ישראל

בשנת 2013 הנפיקה ישראל גיליון חריג הכולל עשרה בולים המשלימים תמונה משותפת של שביל ישראל.
דוגמאות לתקלה שהובילה ליצירת צמד שונים > טעות בהכנת גלופת ההדפסה

מרבית הטעויות שהובילו ליצירת מצב של צמד שונים התרחשו במהלך ביצוע תיקונים בגלופת ההדפסה. תהליך הכנת הגלופה המקורית מלווה לרוב בתהליכי בקרה ובדיקה קפדניים, אולם תשומת הלב מתרופפת בשלב תיקון הגלופה לקראת הדפסה חוזרת. בשלב זה מתרחשות התקלות המובילות לשילוב בול שגוי בתוך גיליון שלם.
דוגמאות לתקלה שהובילה ליצירת צמד שונים > טעות בהכנת גלופת ההדפסה > בול 5 סנט אדום

בשנת 1917 התגלה צורך לחדש את מלאי הבולים בעלי ערך נקוב של 2 סנט, בול שהודפס לראשונה בשנת 1914. כאשר הוציאו עובדי בית הדפוס את לוח ההדפסה מן המחסן ובדקו אותו, התגלה כי שלושה מבין 200 הבולים הכלולים בלוח ההדפסה נפגמו ויש צורך לתקנם. העובד שנדרש לאתר את הגלופה של הבול בערך נקוב של 2 סנט איתר בטעות את הגלופה של הבול בערך נקוב של 5 סנט. הגלופה השגויה הוטבעה במקומות הבלויים בלוח ההדפסה, מבלי שאיש הבחין בטעות. הגיליונות הודפסו והופצו לבתי הדואר, ועד אשר הבחינו בטעות ואספו חזרה את הגיליונות הפגומים, הספיקה להימכר לציבור כמות מסוימת של הבול השגוי. כך נוצר צמד שונים הכולל בול של 5 סנט ובול של 2 סנט זה לצד זה.
דוגמאות לתקלה שהובילה ליצירת צמד שונים > טעות בהכנת גלופת ההדפסה > בול 70 רובל שגוי בצבע כתום

בשנת 1922 הודפסה ברוסיה הסובייטית סדרת בולים שהוקדשה לפועלים ולחיילי הצבא האדום. עקב תקלה שולב בלוח ההדפסה של הבולים שערכם הנקוב היה 100 רובל בול אחד שערכו הנקוב היה 70 רובל.
הערות שוליים

↑  מידע על קונטרס בולי ערים 1972, באתר התאחדות בולאי ישראל.
↑  מידע על גיליון שלם של סדרת מעצי החורש הטבעי בישראל, באתר התאחדות בולאי ישראל.
↑  מידע על הגיליון השלם של בולי הוברמן וטוסקניני, באתר התאחדות בולאי ישראל.
↑  מידע על הגיליון השלם של סדרת מוסיקה ישראלית, באתר התאחדות בולאי ישראל.
↑  מידע על גיליון שלם המרכיב איור של שביל ישראל, באתר התאחדות בולאי ישראל.
גיליון קונטרס משווייץ 1933
גיליון קונטרס מגרמניה המערבית עם מספר צירופים של צמד שונים, אנכי (4 + 6) ואופקיים (4 + 20/ 6 + 20)
גיליון בולים שהונפק בברית המועצות בשנת 1958
צמד בולים מתוך קו האמצע של גיליון הבולים שהונפק בברית המועצות בשנת 1958
צמד בולים מדרום אפריקה עם שם המדינה בשתי שפות שונות: באנגלית (בבול מימין) ובאפריקנס (בבול משמאל)
הבולים הראשונים של ארמניה
מסיבת התה של בוסטון
צמד שונים שהונפק בארצות הברית
צמד שונים בתוך גיליון בולים מברית המועצות משנת 1922
קשמיונקי

קשמיוניקי או גם קשמיונקי אופטובסקיה (בפולנית: Krzemionki Opatowskie) הוא מכלול מכרות צור מהתקופה הנאוליתית ומתחילת תקופת הברונזה, שבו כרו צור מפוספס מהיורה העליון (אוקספורדיאן), השוכן כשמונה קילומטרים צפונית-מזרחית לעיר אוסטרובייץ שוויינטוקז'יסקי בדרום-מרכז פולין. זהו אחד המכלולים הידועים הגדולים ביותר של מכרות צור פרהיסטוריים באירופה יחד עם גרימס גרייווס (Grimes Graves) באנגליה ומכרות הצור הנאוליתיים בספיין בבלגיה.
כריית הצור בקשמיונקי החלה סביב שנת 3,900 לפנה"ס ונמשכה עד בערך 1,600 לפנה"ס. בתקופה הנאוליתית השתמשו במכרה בני תרבות פיית המשפך (Funnelbeaker culture) שהרחיבו את אזור כריית הצור צפונה עד 300 קילומטרים. גם בני תרבות האמפורה הכדורית (Globular Amphora Culture) השתמשו בפירים, ואפילו ביתר מאמץ, והרחיבו את שטח החיפוש של הצור לכ-500 קילומטרים.
האתר הוא מונומנט היסטורי מוכרז של פולין מ-16 באוקטובר 1994, ומנוהל על ידי מכון המורשת הלאומית של פולין (Narodowy Instytut Dziedzictwa). ב-6 ביולי 2019 נוסף אזור הכרייה הפרהיסטורי של צור מפוספס של קשמיונקי לרשימת אתרי המורשת העולמית של אונסק"ו.
היסטוריה של כרייה

אורכו של אזור הכרייה 4.5 קילומטרים ורוחבו בין 25 ל-180 מטרים, והוא משתרע על שטח של 785 דונם. ישנם יותר מ-4,000 פירי כרייה ידועים שעומקם הממוצע בין 5 ל-6 והמקסימלי 9 מטרים עמוק וקוטרם בין ארבעה ל-5 מטרים. חלק מהפירים מחוברים על ידי מעברים אופקיים קצרים לשם גישה או לניקוז. רוחבם עד 70 סנטימטרים וגובהם בין 55 ל-120 סנטימטרים. על הקירות של חלק ממעברים אלו נחרתו ציורים נדירים מהתקופה הנאוליתית.
הכרייה של הצור בקשמיונקי נמשכה מהאלף הרביעי עד האלף השני לפני הספירה על ידי בני התרבויות הקדרות הקווית (Linear Pottery), האמפורה הכדורית ומייז'נוביצה (Mierzanowice) שחצבו צור בעיקר על ידי גרזני אבן. צור מפוספס מקשמיונקי שימש בעיקר לייצור גרזנים ואזמלים. כמויות גדולות של כלים אלו נסחרו עד למרחק של 660 קילומטרים מהמכרות בקשמיונקי. התקופה העיקרית של ניצול המכרות הייתה בין שנת 2,500 לשנת 2,000 לפנה"ס. כריית צור בקשמיונקי החלה להצטמצם בין 1,800 ל-1,600 לפנה"ס. האתר ננטש ויער כיסה את האזור, מעט מאוד מבקרים הזדמנו לאזור מה ששימר את האתר הפרהיסטורי. הכפר שבסמוך למכרות מתועד לראשונה ב-1509 כשייך לאדם בשם יאקוב משידלובייץ. מחצבות אבן הגיר הקטנות הרבות שבאזור שימשו לייצור סיד במחצית הראשונה של המאה ה-20.